{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt Odluke o dopunama Odluke o socijalnoj skrbi Grada Šibenika"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"SUZANA ČELIĆ","ODLUKU","Poštovani, podržavam Odluku, ali i predlažem da se, ukoliko je to moguće financijski podržati, uz onkološke oboljele i starije osobe dodaju i osobe s najvećim stupnjem invaliditeta, odnosno OSI s utvrđenim III. i IV. stupnjem uz njihovu pratnju.","Nije prihvaćen","U tijeku 2025. godine u dva navrata se pristupilo izmjenama i dopunama, odnosno dopunama Odluke o socijalnoj skrbi Grada Šibenika. U travnju 2025. stupile su na snagu izmjene i dopune u vidu uvođenja dva nova prava u sustav socijalne skrbi Grada Šibenika, prava na naknadu za troškove stanovanja korisnicima novčane naknade za nezaposlene hrvatske branitelje iz Domovinskog rata i članove njihovih obitelji te pravo na podmirenje troškova prehrane učenika u produženom boravku u osnovnoj školi. Također, započelo se s isplatama prigodnih jednokratnih novčanih naknada povodom blagdana umirovljenicima i drugim kategorijama osoba. Možemo zaključiti da se radi o sustavnom širenju socijalnih prava, kao i o jačanju mjera zdravstvene politike, kroz aktualne dopune Odluke o socijalnoj skrbi Grada Šibenika. Dakle, predlaže se uvođenje dva nova prava čija primjena započinje od 1. siječnja 2026. godine, kroz Pilot projekt čije je trajanje zamišljeno na rok od godine dana. Unutar tog roka, pristupit će se evaluaciji uspješnosti same provedbe i potrošnje proračunskih sredstava te će se razmišljati o sustavnom proširenju kategorija, uključivo i onih koje predlažete, a koje mogu ostvariti pravo na besplatan, odnosno potencijalno i subvencionirani prijevoz. Zbog specifičnosti i težine bolesti te velikog broja pacijenata, uočila se potreba, za početak, za organiziranjem besplatnog prijevoza onkoloških bolesnika koji nemaju pravo na sanitetski prijevoz, u svrhu olakšanja svakodnevne logistike oboljelima i članovima njihovih obitelji. Visina potrebnih sredstava planirat će se u Proračunu Grada Šibenika za 2026. godinu.\nTrenutno, osobe s invaliditetom, odnosno utvrđenim IV. stupnjem oštećenja funkcionalnih sposobnosti te osobe s utvrđenim tjelesnim oštećenjem od 100%, mogu ostvariti pravo na socijalnu pretplatnu kartu u iznosu od 1,00 eura mjesečno, za korištenje usluge javnog gradskog prijevoza."]
[2,"MAJA ŠINTIĆ","ODLUKU,\nČlanak 1.","Potrebno je proširiti kategoriju besplatnog prijevoza ili je upotpuniti kategorijama subvencioniranog prijevoza taksijem. Iako je pohvalno i pozdravljam odluku da se onkološkim pacijentima osigura besplatan prijevoz, potrebno je razmisliti i o drugim kategorijama pacijenata koji zbog vrste bolesti ili tjelesnog invaliditeta ne mogu pristupiti prijevozu osobnim automobilima ili javnim prijevozom ili im je to otežano s obzirom na nerazvijenost mreže javnog gradskog prijevoza i veličinu administrativnog područja grada (osobe s invaliditetom, KOPB ili druge osobe kojima je uslijed bolesti otežano kretanje). S obzirom na najavljeno poskupljenje vode potrebno je u odluku dodati odredbu kojom bi se umirovljenicima i osobama koje su pod socijalnom skrbi omogućila jednaka cijena dosadašnjoj ili neki drugi oblik pomoći u podmirivanju komunalnih usluga i usluga vodoopskrbe. Silver kartica može okupljati možda i javne tvrtke koje će određenim kategorijama stanovništva nuditi neke oblike pogodnosti kojima će se zaštiti njihov životni standard i spriječiti rizik od siromaštva.","Nije prihvaćen","U tijeku 2025. godine u dva navrata se pristupilo izmjenama i dopunama, odnosno dopunama Odluke o socijalnoj skrbi Grada Šibenika. U travnju 2025. stupile su na snagu izmjene i dopune u vidu uvođenja dva nova prava u sustav socijalne skrbi Grada Šibenika, prava na naknadu za troškove stanovanja korisnicima novčane naknade za nezaposlene hrvatske branitelje iz Domovinskog rata i članove njihovih obitelji te pravo na podmirenje troškova prehrane učenika u produženom boravku u osnovnoj školi. Također, započelo se s isplatama prigodnih jednokratnih novčanih naknada povodom blagdana umirovljenicima i drugim kategorijama osoba. Možemo zaključiti da se radi o sustavnom širenju socijalnih prava, kao i o jačanju mjera zdravstvene politike, kroz aktualne dopune Odluke o socijalnoj skrbi  Grada Šibenika. Dakle, predlaže se uvođenje dva nova prava čija primjena započinje od 1. siječnja 2026. godine, kroz Pilot projekt čije je trajanje zamišljeno na rok od godine dana. Unutar tog roka, pristupit će se evaluaciji uspješnosti same provedbe i potrošnje proračunskih sredstava te će se razmišljati o sustavnom proširenju kategorija, uključivo i onih koje predlažete, a koje mogu ostvariti pravo na besplatan, odnosno potencijalno i subvencionirani prijevoz. Zbog specifičnosti i težine bolesti te velikog broja pacijenata, uočila se potreba, za početak, za organiziranjem besplatnog prijevoza onkoloških bolesnika koji nemaju pravo na sanitetski prijevoz, u svrhu olakšanja svakodnevne logistike oboljelima i članovima njihovih obitelji. Visina potrebnih sredstava planirat će se u Proračunu Grada Šibenika za 2026. godinu.\n\nSukladno članku 289. stavku 7. Zakona o socijalnoj skrbi („Narodne novine“, broj 18/22, 46/22, 119/22, 71/23, 156/23 i 61/25), u Odluci o socijalnoj skrbi Grada Šibenika opisano je pravo na jednokratnu novčanu pomoć za korisnike koji udovoljavaju kriteriju prihodovnog cenzusa. U velikom dijelu, radi se o umirovljenicima s prebivalištem na području Grada Šibenika, s niskim iznosima mirovina, kojima se odobrava jednokratna pomoć u svrhu podmirenja računa režijskih troškova.\nVezano za visinu cijene vode, Zakon o vodnim uslugama („Narodne novine“, broj 66/19) u članku 44. definira socijalno ugroženog stanovnika i cijenu vodne usluge koju plaćaju socijalno ugroženi stanovnici, također u naknadi za troškove stanovanja koju ostvaruju korisnici zajamčene minimalne naknade uključen je i trošak vodne usluge."]
[3,"MAJA ŠINTIĆ","ODLUKU,\n Članak 3.","Pohvaljujem i pozdravljam uvođenje pogodnosti za umirovljenike te predlažem da se u razradi kriterija putem kartice u 100%iznosu oslobodi umirovljenike i usluga javnog gradskog prijevoza budući da će teško koristiti pogodnosti u kulturi ukoliko im nije dostupna sama stara gradska jezgra gdje se najveći broj ustanova i nalazi. Također, potrebno je razmisliti o projektima i incijativama grada kojima bi se potaknuli i motivirali privatni subjekti da ponude pogodnosti za umirovljenike u gradu preko silver kartice po uzoru na propale projekte na nacionalnoj razini kao što je Mudrica (i dosad su već surađivali, primjerice preko Turističkih zajednica). Na taj način sama kartica bi mogla zaživjeti, inače, umirovljenici će bezveze nositi u džepu još jednu karticu, a tih par ustanova je jednostavno moglo prilagoditi cjenike.","Djelomično prihvaćen","Sukladno aktima trgovačkog društva „Gradski parking“ d.o.o. Šibenik, odnosno Cjeniku javne usluge prijevoza putnika u cestovnom prometu na području Grada Šibenika („Službeni glasnik Grada  Šibenika“, broj 1/23 i 3/25), pravo na socijalnu pretplatnu kartu koja vrijedi za sve tri tarifne zone na području Grada Šibenika, između ostalih kategorija, imaju i umirovljenici s visinom mirovine do 497,79 eura, osobe bez primanja, starije od 65 godina, a koje nisu ostvarile pravo na mirovinu te korisnici nacionalne naknade za starije osobe. Ostali umirovljenici podmiruju cijenu vozne karte u mjesečnom iznosu od 10,00 eura, uz potvrdu o visini mirovine. Također, osobe s invaliditetom, odnosno utvrđenim IV. stupnjem oštećenja funkcionalnih sposobnosti te osobe s utvrđenim tjelesnim oštećenjem od 100%, također mogu ostvariti pravo na socijalnu pretplatnu kartu u iznosu od 1,00 eura mjesečno.\nBuduća tendencija će biti podizanje prihodovnog cenzusa za umirovljenike kako bi veći broj umirovljenika mogao ostvariti pravo na socijalnu pretplatu kartu, kao i širenje kategorije osoba s invaliditetom, odnosno uključivanje i novih kategorija, primjerice korisnika organiziranog stanovanja kod pružatelja socijalnih usluga na području Grada Šibenika.\nZahvaljujemo na komentaru, vezano za razmišljanje o inicijativama grada kojima bi se motivirali privatni subjekti na sudjelovanje u  Pilot projektu Silver kartice. Za očekivati je uključivanje i određenog broja privatnih subjekata, odnosno pružatelja usluga na području Grada Šibenika."]